ddrg/super_eurlex huggingface dataset:
„(1)

Kõnealuste kalapüügilubade saamiseks tuleb tõendada, et püügiluba taotleva laevaomaniku ja Prantsuse Guajaana departemangus asuva töötlemisettevõtte vahel on olemas kehtiv leping, mis sisaldab kohustust lossida asjaomaselt laevalt kõnealuses departemangus vähemalt 75 % kogu riffahvena saagist töötlemiseks lepingujärgses töötlemisettevõttes. Kõnealuse lepingu peavad kinnitama Prantsuse ametiasutused, kes tagavad, et leping vastab nii lepinguosalise töötlemisettevõtte tegelikule mahule kui ka Guajaana majanduse arenguga seotud eesmärkidele. Lepingu nõuetekohaselt kinnitatud koopia lisatakse püügiloa taotlusele. Kõnealusest kinnitusest keeldumise korral teatavad Prantsuse ametiasutused sellest asjaomasele lepinguosalisele ja komisjonile ning esitavad keeldumise põhjendused. Venezuela lipu all sõitev kalalaev, millel on lubatud 2020. aastal kala püüda, võib püüki jätkata kuni 1. aprillini 2021 sõltuvalt oma kalapüügiloa uuendamisest ja tingimusel, et: — laeva käitaja on 2021. aastaks sõlminud uue tarnelepingu, — selle laeva jaoks on käimas loa uuendamise menetlus, — laeva käitaja on täitnud oma aruandlus- ja lepingujärgsed lossimiskohustused 2020. aastal. Kõnealune pikendamine lõpeb kuupäeval, mil jõustub komisjoni otsus, millega antakse laevale 2021. aasta kalapüügiluba, või kui komisjon teatab loa andmisest keeldumisest.“
d)

Asjaomased taimed on toodetud kahjustajavabas tootmiskohas, mille on kõnealuse kahjustaja suhtes kehtestanud päritoluriigi taimekaitseorganisatsioon vastavalt FAO standardile ISPM nr 10. Viimase ekspordieelse täieliku kasvuperioodi jooksul on asjaomaseid taimi selles kohas nakkussümptomite avastamiseks kõige sobivamal ajal kahel korral ametlikult kontrollitud ja kõnealust kahjustajat ei ole avastatud. Kõnealust tootmiskohta ümbritseb vähemalt 4 500-meetrise raadiusega ala (edaspidi „ümbritsev ala“), mis vastab ühele järgmistest tingimustest: i) viimase ekspordieelse täieliku kasvuperioodi jooksul on nakkussümptomite avastamiseks kõige sobivamal ajal kaks korda tehtud ametlik kontroll, võetud proovid ja neid analüüsitud. Ametliku kontrolli, proovivõtu ja proovide analüüsimise käigus ei ole kõnealust kahjustajat avastatud; ii) kõik asjaomased taimed 500 m raadiuses kõnealusest tootmiskohast on viivitamatult hävitatud; iii) iga asjaomast taime 500 m raadiuses kõnealusest tootmiskohast on nakkussümptomite avastamiseks kõige sobivamal ajal korrapäraselt kontrollitud ja kindlaks tehtud, et taim on kõnealusest kahjustajast vaba. Alapunktide ii ja iii korral on kõik asjaomased taimed, mis on tootmiskohast 500 – 4 500 m raadiuses, hävitatud või neid on uuritud sellise proovivõtukava alusel, millega on võimalik 99 % usaldusväärsusega kinnitada, et kõnealuse kahjustaja esinemise määr asjaomastel taimedel on alla 0,1 %.
(4)

Kõrge esindaja tegi 4. juunil 2020 liidu nimel avalduse viimaste sündmuste kohta Venezuelas, mis hõlmab Venezuela ülemkohtu 26. mai 2020. aasta otsust kinnitada Luis Parra rahvuskogu presidendiks. Selles avalduses rõhutatakse liidu seisukohta, et Luis Parra niinimetatud valimisteni viinud hääletusvoor ei olnud õiguspärane, sest selle puhul ei austatud õiguslikku menetlust ega demokraatlikke põhiseaduslikke põhimõtteid. Avalduses märgitakse samuti, et viimased arengud on Venezuela pikka aega kestnud institutsioonilist ja poliitilist kriisi veelgi süvendanud ning kahandanud riigis demokraatlikku ja põhiseaduslikku tegutsemisruumi. Avalduses korrati liidu seisukohta, et kestliku lahenduse Venezuela kriisile toob üksnes tõeline ja kaasav poliitiline protsess, ning rõhutati, et liit on vastu igasugusele vägivallale, sealhulgas mis tahes sõjalisele või vägivaldsele sissetungile. Sellega seoses märkis liit, et hiljuti astuti samm õiges suunas, kui riiklikud osalejad jõudsid kokkuleppele humanitaarabi suhtes, ning rõhutas vajadust, et kõik osapooled peavad tegema üheskoos ja konstruktiivsel viisil tööd selle nimel, et leevendada Venezuela rahva äärmuslikke kannatusi, mida COVID-19 pandeemia on veelgi süvendanud.
(3)

Seda arvesse võttes ja nendele riskidele reageerimiseks on asjakohane teha pärast importimist ettevõtjate valdustes füüsilisi kontrolle vähemalt esimesel kasvuperioodil, et suurendada võimalust avastada liidu karantiinseid taimekahjustajaid, kaitstava piirkonna karantiinseid taimekahjustajaid või taimekahjustajaid, mille suhtes kohaldatakse Euroopa Parlamendi ja nõukogu määruse (EL) 2016/2031 (3) artikli 30 lõike 1 kohaselt vastu võetud meetmeid. Selleks et pädevad asutused saaksid neid kontrolle teha kõige tõhusamal ja proportsionaalsemal viisil, peaksid nad kindlaks määrama kõnealuste kontrollide sageduse ning istutamiseks ettenähtud taimed, mida kontrollitakse, võttes aluseks kontrollikava, mis kehtestatakse vastavalt teatavatele kriteeriumidele.
(1)

COVID-19 puhangu tagajärjed on põllumajandustootjaid ja -ettevõtjaid enneolematul viisil mõjutanud. Liikmesriikides kehtestatud ulatuslikud liikumispiirangud ning kaupluste, väliturgude, restoranide ja muude külalismajandusettevõtete kohustuslik sulgemine on tekitanud majandushäireid põllumajandussektoris ja maakogukondades ning põhjustanud likviidsus- ja rahavooprobleeme põllumajandustootjatele ja nendele väikeettevõtjatele, kes tegelevad põllumajandustoodete töötlemise, turustamise või arendamisega. See on tekitanud erandliku olukorra, mis tuleb lahendada.
(4)

Toiduohutusamet jõudis oma 6. märtsi 2018. aasta (3) ja 7. oktoobri 2019. aasta (4) arvamustes järeldusele, et kavandatud kasutustingimuste korral ei muuda Lactococcus lactis’e (NCIMB 30160) koostises abiainena kasutatavad PEG 4000 preparaadid varasemaid järeldusi selle kohta, et kõnealune söödalisand ei avalda kahjulikku mõju loomade ega inimeste tervisele või keskkonnale ning on tõhus silokonservant. Seega ei ole oodata ohutusprobleeme, kui PEG 4000 kasutatakse krüoprotektandina söödalisandis Lactococcus lactis NCIMB 30160 kontsentratsioonis kuni 0,025 mg PEG 4000 kilogrammi silo kohta. Toiduohutusameti arvates ei ole vajadust turustamisjärgse järelevalve erinõuete järele.
(4)

See kavandatav loa tingimuste muutmine on oma olemuselt üksnes administratiivne ega too kaasa kõnealuse söödalisandi uut hindamist. Euroopa Toiduohutusametile teatati taotlusest.
(1)

Määruses (EL) 2017/625 on sätestatud normid, milles muu hulgas käsitletakse ametliku kontrolli ja muude ametlike toimingute tegemist liikmesriikide pädevate asutuste poolt. Samuti antakse sellega komisjonile õigus võtta rakendusaktiga vastu asjakohased ajutised meetmed, mis on vajalikud inimeste, loomade ja taimede tervist ning loomade heaolu mõjutavate riskide ohjamiseks, kui on tõendeid, et liikmesriigi kontrollisüsteem on tõsiselt häiritud.
2)

Lisatakse uus artikkel 2a järgmises sõnastuses: „Artikkel 2a Euroopa stabiilsusmehhanismi pandeemia kriisitoetuse kaitsemeetme kasutamise tõttu määruse (EL) nr 472/2013 artikli 2 lõigete 3 ja 4 kohase tõhustatud järelevalve all olevate liikmesriikide aruannete struktuur ja sisu 1. Kui liikmesriigi suhtes kohaldatakse tõhustatud järelevalvet üksnes seetõttu, et ta on kasutanud Euroopa stabiilsusmehhanismi pandeemia kriisitoetuse kaitsemeedet, kehtib määruse (EL) nr 473/2013 artikli 10 kohane aastasisene aruandlusnõue pandeemia kriisitoetuse kaitsemeetme rahaliste vahendite kasutamise kohta COVID-19 pandeemiaga seotud otseste ja kaudsete tervishoiu-, ravi- ja ennetuskulude katmiseks. 2. Aruanded sisaldavad II lisas esitatud tabelit.“
1)

1. osa tabelisse lisatakse järgmised kanded: Kemikaal CASi nr EINECSi nr CN-kood (***) Alakategooria (*) Kasutuspiirang (**) Riigid, mille puhul teatamist ei nõuta „Klorotaloniil (+) 1897-45-6 217-588-1 ex 2926 90 70 p(1) b Kloroprofaam (+) 101-21-3 202-925-7 ex 2924 29 70 p(1) b Klotianidiin (+) 210880-92-5 ei kohaldata ex 2934 10 00 p(1) b Desmedifaam (+) 13684-56-5 237-198-5 ex 2924 29 70 p(1) b Dimetoaat (+) 60-51-5 200-480-3 ex 2930 90 98 p(1) b Dikvaat, kaasa arvatud dikvaatdibromiid (+) 2764-72-9 85-00-7 220-433-0 201-579-4 ex 2933 99 80 p(1) b Etoprofoss (+) 13194-48-4 236-152-1 ex 2930 90 98 p(1) b Fenamidoon (+) 161326-34-7 ei kohaldata ex 2933 29 90 p(1) b Flurtamoon (+) 96525-23-4 ei kohaldata ex 2932 19 00 p(1) b Glufosinaat, kaasa arvatud ammooniumglufosinaat (+) 51276-47-2 77182-82-2 257-102-5 278-636-6 ex 2931 39 90 p(1) b Imidaklopriid 138261-41-3 ei kohaldata ex 2933 39 99 p(1) sr Oksasulfuroon (+) 144651-06-9 ei kohaldata ex 2935 90 90 p(1) b Foraat (#) 298-02-2 206-052-2 ex 2930 90 98 p(1) b Propikonasool 60207-90-1 262-104-4 ex 2934 99 90 p(1) b Propineeb (+) 12071-83-9 9016-72-2 235-134-0 ex 2930 20 00 p(1) b Pümetrosiin (+) 123312-89-0 ei kohaldata ex 2933 69 80 p(1) b Kvinoksüfeen (+) 124495-18-7 ei kohaldata ex 2933 49 90 p(1) b Tiametoksaam (+) 153719-23-4 ei kohaldata ex 2934 10 00 p(1) b Tiraam (+) 137-26-8 205-286-2 ex 2930 30 00 p(1)–p(2) b-sr“;
(45)

Delegeeritud määruse (EL) nr 392/2012 bulgaaria-, eesti-, hispaania-, hollandi-, horvaadi-, itaalia-, kreeka-, leedu-, läti-, malta-, poola-, portugali-, rumeenia-, slovaki-, sloveeni- ja soomekeelses versioonis esinevad II lisa punkti 1 alapunktis f vead seoses aastast kaalutud energiatarbimist (AEC ) käsitleva teabega, mis on esitatud kodumajapidamises kasutatavate elektritoitega trummelkuivatite tootekirjelduses ja seoses aastast kaalutud energiatarbimist (AEC(Gas) ja AEC(Gas)el ) käsitleva teabega, mis on esitatud kodumajapidamises kasutatavate gaasiküttega trummelkuivatite tootekirjelduses, mis avaldatakse tootebrošüüris või muudes trükimaterjalides, mis on tootega kaasas, ning III lisa punkti 1 alapunkti f alapunktis i esinevad vead seoses kodumajapidamises kasutatavate gaasiküttega trummelkuivatite aastase kaalutud energiatarbimise (AEC(Gas) ja AEC(Gas)el ) mõõtmise tehniliste parameetritega, mis tuleb lisada kõnealuse delegeeritud määruse artikli 3 punktis c osutatud tehnilistesse dokumentidesse.
artikli 9 lõike 2 kaks esimest lõiku asendatakse järgmisega:

„2. Enne toote turul kättesaadavaks tegemist kontrollivad turustajad, et toode kannab CE-märgistust ning, kui see on nõutav, mehitamata õhusõiduki klassi identifitseerimismärgistust ja müravõimsustaseme märgistust, et tootele on lisatud artikli 6 lõigetes 7 ja 8 osutatud dokumendid, ning et tootja ja importija on täitnud artikli 6 lõigetes 5 ja 6 ning artikli 8 lõikes 3 sätestatud nõuded.

Turustajad tagavad, et toodetega on kaasas lisa 1.–6., 16. ja 17. osas nõutud tootja juhised ja teabeleht asjaomase liikmesriigi poolt kindlaks määratud keeles, mis on tarbijate ja teiste lõppkasutajate jaoks kergesti arusaadav. Tootja juhised, teabelehed ja igasugune märgistus peavad olema selged, arusaadavad ning loetavad.“;
(7)

Selleks et tagada käesoleva määruse ühetaolised rakendamistingimused ja arvestades, et pandeemia lõppu liidus on keeruline prognoosida, tuleks komisjonile anda rakendamisvolitused, et pikendada veelgi selliste algatuste kogumisperioode, mille puhul on kogumine 11. septembril 2020 pooleli, kui COVID‐19 pandeemiale reageerimisel võetud meetmed, mis piiravad oluliselt korraldajate võimalusi koguda toetusavaldusi paberil ja teavitada üldsust käimasolevatest algatustest, jätkuvad pärast nimetatud kuupäeva vähemalt ühes neljandikus liikmesriikidest või mitmes liikmesriigis, mis esindavad liidu elanikkonnast rohkem kui 35 %. Käesolevas määruses sätestatud kogumisperioodi kuuekuuline pikendamine peaks jätma komisjonile piisavalt aega, et otsustada, kas kogumisperioodi edasine pikendamine on põhjendatud. Need rakendamisvolitused peaksid võimaldama komisjonil võtta vastu rakendusakte kogumisperioodi pikendamiseks COVID‐19 uue puhanguga seotud uue rahvatervisekriisi korral, eeldusel et vähemalt üks neljandik liikmesriike või mitu liikmesriiki, mis esindavad liidu elanikkonnast rohkem kui 35 %, on võtnud meetmeid, millel on tõenäoliselt sama mõju. Komisjon peaks rakendusaktide vastuvõtmisel tooma välja asjaomaste algatuste kogumisperioodi uue lõppkuupäeva, mis on tingitud pikendamisest, ning samuti pikendamist õigustavad faktilised asjaolud. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/2011 (3).
1)

lõiget 5 muudetakse järgmiselt: a) teine lõik asendatakse järgmisega: „NRE kategooria alamkategooriate puhul, mille V etapi mootorite turule laskmise kuupäev on III lisa kohaselt 1. jaanuar 2020, annavad liikmesriigid üleminekuperioodi pikendamise loa ning pikendavad esimeses lõigus osutatud 18 kuulist perioodi veel 12 kuu võrra algseadme valmistajate puhul, kes toodavad aastas kokku alla 100 sisepõlemismootoriga varustatud väljaspool teid kasutatava liikurmasina. Kogu aastase tootmiskoguse arvutamiseks käsitatakse ühe tootjana kõiki sama füüsilise või juriidilise isiku juhtimise all tegutsevaid algseadme valmistajaid.“; b) kolmas lõik asendatakse järgmisega: „NRE kategooria alamkategooriate puhul, mille liikurkraanades kasutatavate V etapi mootorite turule laskmise kuupäev on III lisa kohaselt 1. jaanuar 2020, pikendatakse esimeses lõigus osutatud üleminekuperioodi ja 18 kuulist perioodi 12 kuu võrra.“; c) lisatakse järgmine lõik: „Kõigi alamkategooriate puhul, mille V etapi mootorite turule laskmise kuupäev on III lisa kohaselt 1. jaanuar 2019, välja arvatud neljandas lõigus nimetatud mootorite puhul, pikendatakse esimeses lõigus osutatud üleminekuperioodi ja 18 kuulist perioodi 12 kuu võrra.“;
2)

Artikli 92 lõige 5 asendatakse järgmisega: „5. Noorte tööhõive algatuse jaoks eraldatakse vahendeid 4 166 933 076 EUR ulatuses, millest 23,7 miljonit eurot moodustavad täiendavad vahendid 2020. aastaks. Neid vahendeid täiendavad ESFi sihipärased investeeringud vastavalt ESFi määruse artiklile 22. Liikmesriigid, kes saavad kasutada täiendavaid vahendeid noorte tööhõive algatuse sihtotstarbelise eraldise jaoks, võivad taotleda kuni 50 % täiendavate vahendite ülekandmist ESFi, et need moodustaksid vastavad ESFi sihipärased investeeringud, nagu on nõutud ESFi määruse artikli 22 lõikes 1. Selline ülekanne tehakse piirkonnakategooriatesse, mis on vastavuses noorte tööhõive algatuse sihtotstarbelise eraldise suurendamise tingimustele vastavate piirkondade kategooriatega. Liikmesriigid taotlevad ülekandmist programmi muutmise taotlusega vastavalt käesoleva määruse artikli 30 lõikele 1. Eelmistele aastatele eraldatud vahendeid ei tohi üle kanda. Käesoleva lõike teist lõiku kohaldatakse noorte tööhõive algatuse sihtotstarbelise eraldise kõigi täiendavate vahendite suhtes, mis on eraldatud 2019. ja 2020. aastal.“
KOMISJONI MÄÄRUS (EL) 2020/1045,

13. juuli 2020,

millega Kreeka lipu all sõitvatele laevadele kehtestatakse hariliku tuuni püügi keeld Atlandi ookeanis ida pool 45° läänepikkust ja Vahemeres

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2020/123 (2) on kehtestatud kvoodid 2020. aastaks.

Komisjonile esitatud teabe kohaselt on hariliku tuuni varu püük Atlandi ookeanis ida pool 45° läänepikkust ja Vahemeres Kreeka lipu all sõitvate või Kreekas registreeritud laevade puhul ammendanud 2020. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Kreeka lipu all sõitvatel või Kreekas registreeritud laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
KOMISJONI MÄÄRUS (EL) 2020/1046,

13. juuli 2020,

millega Kreeka lipu all sõitvatele rannalähedase püügi laevadele kehtestatakse hariliku tuuni püügi keeld konkreetsetes saarestikes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2020/123 (2) on kehtestatud kvoodid 2020. aastaks.

Komisjonile esitatud teabe kohaselt on hariliku tuuni varu püük konkreetsetes saarestikes Kreeka lipu all sõitvate või Kreekas registreeritud rannalähedase püügi laevade puhul ammendanud 2020. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Kreeka lipu all sõitvatel või Kreekas registreeritud rannalähedase püügi laevadel on keelatud püüda artiklis 1 nimetatud kalavaru alates lisas esitatud kuupäevast. Kõnealustel rannalähedase püügi laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
(3)

Määruse (EL) 2020/560 rakendamine nõuab ka komisjoni rakendusmäärustes (EL) nr 1242/2014 (4) ja (EL) nr 1243/2014 (5) sätestatud tehniliste kirjelduste ning käitamist käsitlevate kumulatiivsete andmete ja liikmesriikide esitatava teabe esitamise eeskirjade kohandamist. Need kohandused peaksid võimaldama COVID-19 puhangu leevendamisega seotud toimingute usaldusväärset seiret ja aruandlust. Vastavalt määruse (EL) nr 508/2014 artikli 97 lõike 1 punktile a on toimingute kohta kumulatiivsete andmete esitamise iga-aastane tähtaeg 31. märts. See tähendab, et liikmesriigid peaksid esitama selle teabe muudetud vormis alates 2021. aastast, et tagada järjepidev ja ühtlustatud aruandlus.
(3)

Selleks et vastutavatel asutustel oleks nõutavaid kohapealseid tegevuslikke kontrolle võimalik teha paindlikult, on asjakohane muuta kehtivaid norme, et vältida viivitusi raamatupidamisarvestuse kontrollimise ja heakskiitmise menetluses. See paindlikkus tuleks saavutada seeläbi, et vastutavatele asutustele antakse võimalus teha kohapealseid tegevuslikke kontrolle programmitöö perioodi hilisemas etapis, kui COVID-19 pandeemia tõttu ei ole kõnealusel eelarveaastal võimalik kontrollida vähemalt 20 % kõnealusel eelarveaastal elluviidavatest projektidest.
(5)

Selleks et liikmesriigid saaksid täita oma kindlat kohustust rakendada ümberasustamismeetmeid, on vaja tagada, et vastavat rahalist toetust kasutatakse paindlikult ja tõhusalt.
„a)

kui on vaja võtta kiireloomulisi meetmeid, mis on tingitud loodusõnnetustest, katastroofidest või ebasoodsatest ilmastikutingimustest, mille esinemist on liikmesriigi pädev asutus ametlikult kinnitanud, või märkimisväärsetest ja ootamatutest muutustest liikmesriigi või piirkonna sotsiaalmajanduslikus olukorras, mille hulka kuuluvad rändest või pagulaste vastuvõtmisest tulenevad märkimisväärsed ja ootamatud demograafilised muutused. Kui maaelu arengu programmi muutmine COVID-19 kriisile reageerimiseks on kombineeritud kriisiga mitteseotud muudatustega, kohaldatakse käesolevat lõiku kõigi kombineeritud muudatuste suhtes, tingimusel et ettepanek maaelu arengu programmi muutmiseks esitatakse komisjonile 30. juuniks 2021;“.
(4)

Euroopa Liidu Lennundusohutusamet kinnitas komisjonile, et põhjenduses 3 osutatud sätete kohaldamist on võimalik lennuohutust kahjustamata edasi lükata, kuna asjaomased eeskirjad hõlmavad lennundussektori tehnilisi leevendusi, mida on kõige parem rakendada tavapärases töökeskkonnas.
(4)

Euroopa Liidu Lennundusohutusamet kinnitas komisjonile, et põhjenduses 3 osutatud sätete kohaldamist on võimalik lennuohutust kahjustamata edasi lükata, kuna seda tehakse väga piiratud aja jooksul ja uute meetmete eesmärk on ajakohastada juba kohaldatavaid sätteid kooskõlas kehtivate ICAO standardite ja soovituslike tavadega.
(7)

Ameerika Ühendriigid esitasid oma territooriumi epidemioloogilise olukorra kohta ajakohastatud teavet ja kirjeldasid meetmeid, mida on võetud lindude kõrge patogeensusega gripi edasise leviku ärahoidmiseks, ning komisjon on nüüdseks seda teavet ja neid meetmeid hinnanud. Peale selle on Ameerika Ühendriigid teatanud, et 7. mail 2020 viidi lõpule puhastus- ja desinfitseerimismeetmed pärast lindude hädatapmist kodulinnukasvatuses, milles 2020. aasta aprillis kinnitati lindude kõrge patogeensusega gripi puhangu esinemist.
„3. Lõikes 2 nimetatud äriühingute jaoks kindlaks määratud individuaalset tollimaksumäära kohaldatakse tingimusel, et liikmesriikide tolliasutustele esitatakse kehtiv faktuurarve, millel on arve väljastanud üksuse töötaja nimi ja ametikoht ning tema allkirjastatud ja kuupäevaga varustatud avaldus järgmises vormis: „Mina, allakirjutanu, kinnitan, et käesoleva arvega hõlmatud, otseekspordiks Euroopa Liitu müüdav (asjaomane toode) (tükiarv) on toodetud (äriühingu nimi ja aadress) poolt (TARICi lisakood) [asjaomases riigis]. Kinnitan, et käesoleval arvel esitatud teave on täielik ja õige.“ Kui sellist arvet ei esitata, kohaldatakse kõigi muude äriühingute suhtes kehtestatud tollimaksumäära.“
(5)

Juhtumite puhul, kus võetakse vastu määrus, milles sätestatakse, et käesoleva määruse lisas osutatud toimeaine heakskiitu ei pikendata, kuna heakskiitmise tingimused ei ole täidetud, tuleks kehtivusaja lõpp määrata samale kuupäevale, mis kehtis enne käesoleva määruse vastuvõtmist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Kui võetakse vastu määrus, millega nähakse ette käesoleva määruse lisas osutatud toimeaine heakskiidu pikendamine, on konkreetsetest asjaoludest lähtuvalt asjakohane kehtestada varaseim võimalik kohaldamiskuupäev.
Määrusega (EÜ) nr 1071/2009 kohustatakse ettevõtjaid tegelikult ja pidevalt tegutsema asukohaliikmesriigis paiknevas asjakohase tehnilise varustuse ja taristuga tegevuskohas ning võimaldatakse kehtestada riigi tasandil lisanõudeid, millest kõige tavalisem on asukohaliikmesriigis asuvate parkimisalade olemasolu nõue. Sellised ebaühtlaselt rakendatavad nõuded ei ole olnud piisavad tegeliku seotuse tagamiseks asjaomase liikmesriigiga, et tõhusalt võidelda varifirmadega ning vähendada ohtu, et süstemaatiliselt tehakse kabotaažvedusid ja kasutatakse nn rändavaid juhte, kes hangitakse ettevõttest, kuhu sõidukid ei naase. Võttes arvesse, et siseturu nõuetekohaseks toimimiseks transpordisektoris võivad olla vajalikud asutamisõigust ja teenuste osutamist käsitlevad erinormid, on asjakohane täiendavalt ühtlustada asukohanõudeid ja muuta rangemaks nõuded seoses veoettevõtja kasutatavate sõidukite olemasoluga asukohaliikmesriigis. Selge minimaalse ajavahemiku määratlemine sõiduki kohustuslikuks tagasipöördumiseks aitab samuti tagada, et selliseid sõidukeid on võimalik nõuetekohaselt hooldada asukohaliikmesriigis asuva tehnilise varustusega, ning hõlbustab kontrollimist.

Selliste tagasipöördumiste tsükkel tuleks sünkroniseerida Euroopa Parlamendi ja nõukogu määruses (EÜ) nr 561/2006 (6) sätestatud veoettevõtja kohustusega korraldada oma tegevus selliselt, et sõidukijuht saab naasta koju vähemalt iga nelja nädala järel, nii et mõlemad kohustused on võimalik täita juhi naasmisega koju koos sõidukiga vähemalt iga teise neljanädalase tsükli lõpuks. Selline sünkroniseerimine tugevdab juhi õigust naasta koju ja vähendab ohtu, et sõiduk peab naasma ainult kõnealuse uue asukohanõude täitmiseks. Asukohaliikmesriiki tagasipöördumise nõue ei tohiks siiski eeldada teatava arvu vedude tegemist asukohaliikmesriigis või muul viisil kitsendada vedajate võimalust osutada teenuseid kogu siseturu ulatuses.